সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
রোম্যান্স উপন্যাস
স্যামুয়েল রিচার্ডসন রচিত "পামেলা, অর ভার্চু রিওয়ার্ডেড" প্রথম যুগের রোম্যান্স উপন্যাসগুলির অন্যতম। ১৭৪০ সালে প্রকাশিত "পামেলা" ছিল কোর্টশিপের ভিত্তিতে নায়িকার দৃষ্টিভঙ্গি থেকে লেখা প্রথম উপন্যাস। উপন্যাসটি ছিল মিলনান্তক। উল্লেখ্য, সেই যুগে অনেক উপন্যাসই কিন্তু মিলনান্তক হত না। যা হোক, বইটি যথেষ্ট জনপ্রিয়তা অর্জন করেছিল। প্রথম কয়েক মাসে এর পাঁচটি সংস্করণ মুদ্রিত হয়। যদিও রোম্যান্স উপন্যাস বর্গটি উনিশ শতকের আগে তার পূর্ণাঙ্গ রূপটি গ্রহণ করেনি।